Konferencija UN o neširenju nuklernog oružja: Optužbe Irana na račun SAD
Ahmadinejad optužio Washington da nuklernim oružjem prijeti Iranu i drugim zemljama
“Iran je jedina zemlja, prisutna ovdje, za koju je Međunarodna agencija za atomsku energiju utvrdila da ne poštuje obaveze o nuklearnoj sigurnosti” - istakla američka državna tajnica Hillary Clinton i naglasila da će Washington nastaviti smanjivati vlastito nuklearno oružje i raditi na tome da poboljša transparentnost u tom domenu. Konferencija Ujedinjenih naroda u New Yorku o neširenju nuklernog oružja koja je, kao što smo već obavijestili, počela jučer, a održava se svake pete godine i traje četiri tjedna je pregled u međuvremenu učinjenog na neširenju i smanjivanju nuklernog oružja, a takođe i prilika za definiranje novih koraka na međunarodnom nivou za dalje nuklerno razoružanje. Jučerašnji, prvi dan, obilježili su istupi iranskog predsjednika Mahmouda Ahmadinejada, jedinog predsjednika države koji učestvuje na konferenciji, i Hillary Clinton, američke državne tajnice. Administracija predsjednika Baracka Obame smanjenje nuklearnih prijetnji učinila je centralnim zadatkom, istakla je američka državna tajnica Hillary Clinton u svom obraćanju učesnicima konferencije i naglasila da će Washington nastaviti smanjivati vlastito nuklearno oružje i raditi na tome da poboljša transparentnost u tom domenu. Ilustrativan primjer te transparentnosti je aktualno saopštenje Pentagona o broju američkih nuklearnih bojevih glava. Nešto prije istupa gospođe Clinton, za istom govornicom predsjednik Irana Mahmoud Ahmadinejad je, u najkraćem, optužio Sjedinjene Države da nuklernim oružjem prijete drugim zemljama, uključujući i Iran, a kao primjer nedosljednosti američke nuklerne politike naveo je primjer Srednjeg Istoka: Obraćajući se predstavnicima 189 zemalja, gospodin Ahmadinejad je istakao da bi Srednji Istok trebalo da bude region bez nuklearnog oružja, te da je svrha nuklernih programa Irana proizvodnja energije, a ne oružja: Američka državna tajnica Hillary Clinton je u svom obraćanju istakla da Sjedinjene Države dokazuju da poštuju i vlastita opredjeljenja i međunarodne obaveze na neširenju nuklernog oružja i smanjivanju nuklernog arsenala. Ona je za optužbe koje je iznio gospodin Ahmadinejad rekla da su tendeciozne, neutemeljene i pokušaj skretanja pažnje sa iranskog kršenja međunarodnih obaveza i izbjegavanja odgovornosti: Iran, nastavljanjem programa obogaćivanja urana krši više rezolucija Ujedinjenih naroda i suočava se sa novim mogućim sankcijama ukoliko ne odustane od tog programa. I generalni tajnik Ujedinjenih naroda Ban Ki-moon zatražio je od Irana da prihvati međunarodne obaveze i dokaže da su nuklearne ambicije iranskog režima isključivo mirnodopske: U povodu sadašnje konferencije u Ujedinjneim narodima da podsjetimo da je Sporazum o neširenju nuklearnog oružja, tehnologije i materijala za vojne svrhe stupio na snagu 1970. godine. Od tada se svakih pet godina u sjedištu svjetske organizacije okupljaju visoki predstavnici gotovo svih zemalja svijeta i analiziraju provođenje tog sporazuma, ključne barijere kojom se predupređuje širenje nuklearnog oružja.